मांगों को लेकर बिजली मुलाजिमों का धरना
भास्कर संवाददाता | गुरदासपुर
बिजलीकर्मचारियों की ओर से मांगों को लेकर वीरवार को नेहरू पार्क में धरना लगाकर पावर कॉम मेनेजमेंट के खिलाफ नारेबाजी की गई। पंजाब स्टेट इलेक्ट्रिसिटी बोर्ड वर्कर यूनियन के प्रदेश कन्वीनर पलविंदर सिंह बैंस ने कहा कि पंजाब पावरकॉम मैनेजमेंट मुलाजिमों की मानी गई मांगें लागू करने से टाल-मटोल कर रही है। पावर कॉम की ओर से संगठन की संघर्ष कमेटी को लगातार गुमराह किया जा रहा है।
उन्होंने कहा कि हालत इस कद्र बिगड़ चुकी है कि पावरकॉम मेनेजमेंट रिटयार कर्मचारियों को पेंशन तक नहीं दी जा रही। मुलाजिमों को महंगाई भत्ते की किश्तें नहीं दी जा रहीं। इसके अलावा सरकार चार हजार बेरोजगार लाइनमैनों को नियुक्ति पत्र जारी नहीं कर रही। इसके विपरीत पंजाब सरकार बिजली बोर्ड में नई 39821 पदों को भरने की बात कर रही है, लेकिन पुराने मुलाजिमों को सुविधाएं तक नहीं दी जा रहीं। इसके चलते पावरकॉम कर्मचारियों में गहरा रोष पाया जा रहा है।
उन्होंने चेतावनी दी कि अगर उनकी जायज मांगों की ओर पावर कॉम ने जल्द ध्यान नहीं दिया तो संघर्ष को और भी तेज किया जाएगा, जिसकी पूरी जिम्मेदारी पावरकॉम मैनेजमेंट और प्रदेश सरकार की होगी। उन्होंने मांग की कि महकमे में तरस के आधार पर भर्ती की जाए और बेरोजगारी पर लगाम लगाने की कोशिश की जाए।
पावरकॉम मेनेजमेंट के खिलाफ नेहरू पार्क में धरना देते बिजली कर्मचारी।
कहा- पावर कॉम मुलाजिमों को कर रहा गुमराह
hin_Deva mai_Deva hin_Deva hin_Deva hin_Deva bho_Deva hin_Deva